Рођен је 25. децембра 1891. године у Ђушници, срез прокупачки — од оца Ђорђа и мајке Јане. Био је артиљеријац. Уочи ратова служио је војску 1911. године у Моравском артиљеријском пуку и право из кадра отишао је у ратове. За време балканских и Првог светског рата, служио је у 5. батерији моравског пољског артиљеријског пука. За време тешких борби био је тешко рањен у десну ногу. Из ратова се вратио као артиљеријски наредник-водник. Одликован је Сребрним војничким орденом Карађорђеве звезде са мачевима и другим српским одликовањима.